Z A P I S N I K
23. sjednice Vijeća Mjesnog odbora Šestine (u daljnjem tekstu: Vijeće),
održane u utorak, 25. travnja 2023. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Jure Tomičić, Danijel Jagušt, Jadranka Apostolovski, Kruno Vuk, Lorena Malec Mlinarić

ODSUTNI ČLANOVI VIJEĆA:
Mladen Kljaić, Maja Pleić

Predsjedava: Kruno Vuk, predsjednik Vijeća. 
Zapisnik vodi: Jure Tomičić

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 23. sjednicu Vijeća Mjesnog odbora Šestine.

Vijeće jednoglasno prihvaća zapisnik 22. sjednice Vijeća, održane 22. ožujka 2023. godine. 
Na prijedlog predsjednika Vijeće jednoglasno dopunjuje i utvrđuje sljedeći dnevni red:



DNEVNI RED:


1. Pravila MO Šestine – donošenje
1. Poslovnik MO Šestine – donošenje
1. Tekuća problematika 
1. Zahtjev za korištenje prostora
1. Pitanja, prijedlozi i obavijesti


Ad.1. Pravila MO Šestine – donošenje

Predsjednik Vijeća iznosi prijedlog izmjene pravila MO Šestine. Vijeće se jednoglasno slaže sa prijedlog i donosi zaključak o pravilima MO Šestine.

Dopunjuje se i članak 9 – Dan mjesnog odbora Šestine je 2. lipnja.

Ad.2. Poslovnik MO Šestine – donošenje

Predsjednik Vijeća iznosi prijedlog izmjene poslovnika MO Šestine. Vijeće se jednoglasno slaže sa prijedlogom i donosi zaključak o poslovniku MO Šestine.






Ad.3. Tekuća problematika


· Živica u Šestinskom prilazu – izdano je rješenje za podrezivanje koje će izvršiti treća strana prema nalogu gradskog ureda te se čeka izvršenje
· Postavljanje preostalih nadstrešnica na autobusnim stajalištima - još uvijek se čekaju odgovori od gradskog ureda za preostale lokacije
· Saniranje rasvjete na malonogometnom igralištu OŠ Šestine te uređivanje preuzeo je gradski ured za što su osigurana sredstva te se očekuje javna nabava 
· Postavljanje uspornika (uzdignutih ploha) i dalje se čeka na zatraženim lokacijama
· Čeka se postavljanje zatraženih velikih ogledala na križanjima ulica Šestinski vijenac i Šestinska cesta sa ulicom Šestinski prilaz
· [bookmark: _Hlk128649550]Mini bus – linija Kuniščak – Šestinski trg (ZET je objavio da će to biti linija 152) – preostale suglasnosti vlasnika vezano uz stajališta koji su nedostupni. Vijeće predlaže da se krene u realizaciju projekta prema do sada odobrenim stajalištima pa će se ostala uvesti prema realizaciji i mogućnosti.
· Postavljanje zaštitnih 'stupića' kada budu dostavljeni postavljat će se prema slijedećem prioritetu i potrebi te gdje su zaprimljene višestruke prijave građana.
· Prostor kod kč. br. Mlinovi 169 (Mesnica IGOMAT) gdje se nesavjesni vozači parkiraju po pločniku te tako sprječavaju prolazak pješaka i roditelja sa dječjim kolicima. Također dobivene su i prijave gdje se stvaraju i gužve na samom kolniku zbog parkiranih automobila pored kojih ne može proći autobus i kamioni.
· Nogostup u krugu 50 m od ulaza na parking zgrade mjesne samouprave. Nesavjesni vozači parkiraju se na pločnik i tako sprječavaju prolazak pješaka, pogotovo roditelja sa dječjim kolicima te zaklanjaju vidno polje vozaču uz zavoj prilikom izlaska sa parkirališta te uključivanja na glavnu cestu.
· Ovisno o preostalom broju dobivenih stupića postaviti ih na najprimjerenija mjesta oko parkirališta kod dječjeg parka i parkirališta kod DVD-a Šestine 
· Svakako zatražiti i dodatne stupiće kojima će se nastaviti zaštita pješaka i djece i kod već nekoliko puta prijavljenog pješačkog prijelaza kod križanja ulica Kulmerska i Šestinski vijenac te ostale lokacije na kojima se ukazuje potreba
· Košarice za otpad i životinjske fekalije još uvijek nisu postavljene na odobrene lokacije. Još uvijek čekamo na postavljanje jer ih Čistoća nema na skladištu i čeka se da ih naruči i zaprimi na skladište.
· Postavljanje linijske rešetke za oborinsku odvodnju kod križanja ulica Šestinski prilaz i Šestinski Vijenac
· Zatražiti i poslati obavijest poštanskom uredu Šestine da svoj papir koji je za otpad iznosi dan prije odvoza kako se više nebi stvarale hrpe smeća koje nije odveženo
· Mjesna zajednica nema spremnik za plastiku pa je potrebno obavijestiti korisnike prostora posebice poštanski ured i MNK Šestine da plastičnu ambalažu zbrinjavaju na reciklažnom dvorištu u neposrednoj blizini
· Zatražiti u dopisu Čistoću da spremnike za otpad od prostora mjesne zajednice prikupljaju i unutar dvorišta mjesne samouprave Šestine, a ne da ih je potrebno izvoziti na ulicu


Ad.4. Zahtjevi za korištenje prostora

Vijeće Mjesnog odbora Šestine zaprimilo je zahtjev za povremeno korištenje prostora mjesne samouprave od udruge '' Malonogometni klub Purger'' te Vijeće nakon razmatranja zahtjeva donosi odluku da udruga mora promijeniti djelatnost u statutu ako bi htjela imati Boks treninge ili navesti drugu svrhu korištenja prostora, a sa terminima su svi suglasni. 

Naknadno kontaktiran podnosioc zahtjeva, mijenjanju svrhu iz Boks u kondicijski treninzi za nogomet iz čega slijedi da se odobrava povremeno korištenje prostorija: 

· Udruga ''Malonogometni klub Purger'' – u sobi 6
- utorak i petak od 20.00h – 22.00h 
 					

Ad.5. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· Održana akcija čišćenja gradskih četvrti povodom Dana Planeta, a odabrana lokacija za GČ Podsljeme je okretište Mihaljevac



Vijeće raspravlja i predlaže da idući dan mjesnog odbora Šestine proslavi se uz samo promociju MO Šestine te zabavni-kulturni program lokalnih udruga i društava.

[bookmark: _Hlk108514456]Vijećnici komentiraju rasplete pojedinih prijavljenih problema i komentiraju njihovu dinamiku te nakon kratkog vremena zaključuju raspravu. 


Sjednica je završila u 18:00 sati. 

KLASA: 024-08/23-003/816
URBROJ: 251-13-11-2/003-23-2
U Zagrebu, 25. travnja 2023.


Zapisnik obradila:
Mirela Gašpert Bertić 

[bookmark: _GoBack]

Zapisnik vodio:
              Jure Tomičić		
					Predsjednik Vijeća
								       Mjesnog odbora Šestine:
							                             Kruno Vuk							

